આ 44માંથી 27 દેશોએ નાગિરકો માટે પણ સરહદો ખોલી દેવાનો નિર્ણય કર્યો છે. તે વધારે અગત્યનો છે, કેમ કે હવે આ દેશોના નાગરિકો એક બીજા દેશમાં સહેલાઈથી આવનજાવન કરી શકશે. દક્ષિણ એશિયામાં નેપાળ અને ભારતના નાગરિકો સહેલાઈથી આવનજાવન કરી શકે છે, પણ પાકિસ્તાન અને બાંગલાદેશ સરહદે ભારતે ઉલટાની મજબૂત ચોકી રાખવી પડે છે. શ્રીલંકા, માલદિવ અને મ્યાનમાર સાથે પણ આ પ્રકારનો સંબંધ ભારત સ્થાપી શક્યું નથી. તેના કારણે દક્ષિણ એશિયા કે પૂર્વ એશિયામાં આ પ્રકારની સંધિ થઈ શકી નથી.